SK Úradný vestník Európskej únie C 42/7

Uverejnenie žiadosti o zápis do registra podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

2010/C 42/04

Týmto uverejnením sa poskytuje právo vzniesť námietky proti žiadosti o zápis podľa článku 7 nariadenia Rady (ES) č. 510/2006 (1). Vznesené námietky sa musia Komisii doručiť do šiestich mesiacov po uverejnení tejto žiadosti.

JEDNOTNÝ DOKUMENT

NARIADENIE RADY (ES) č. 510/2006

„JABŁKA ŁĄCKIE“

ES č.: PL-PGI-0005-0617-05.07.2007

CHZO ( X ) CHOP ( )

1. Názov:

„Jabłka łąckie“

2. Členský štát alebo tretia krajina:

Poľsko

3. Opis poľnohospodárskeho výrobku alebo potraviny:

3.1. Druh výrobku (podľa prílohy II):

Trieda 1.6. Ovocie, zelenina a obilniny v pôvodnom stave alebo spracované

3.2. Opis výrobku, na ktorý sa vzťahuje názov uvedený v bode 1:

1. Pod chráneným označením „jabłka łąckie“ sa môžu predávať tieto odrody jabĺk: Vlastnosti produktu „jabłka łąckie“ Odroda Farba šupky Líčko (farba a % povrchu) Priemerná kyslosť (g/kg) Refraktometrická sušina (brix) Minimálna tvrdosť (kg/cm2) Produkt extra triedy Trieda I 1 IDARED a mutácie žlto-zelená červená > 55 % červená > 35 % 6,3 > 10,5 5 2 JONAGOLD a mutácie žlto-zelená svetločervená až tmavočervená > 40 % svetločervená až tmavočervená > 18 % 4,8 > 10,5 5 3 CHAMPION a mutácie žlto-zelená svetloružové pruhy > 54 % svetloružové pruhy > 33,3 % 5,1 > 9,5 4,5 4 LIGOL a mutácie žlto-zelená svetločervené pruhy > 56 % svetločervené pruhy > 38 % 6,0 > 9,5 5 5 GOLDEN DELICIOUS a mutácie zeleno-žltá ružová > 25 % ružová > 10 % 5,2 > 10,5 5 6 GALA a mutácie svetlozeleno-žltá červená > 40 % červená > 20 % 3,7 > 10,5 5 7 BOSKOOP zeleno-sivo-žltá sivočervená > 25 % sivočervená > 10 % 12,0 > 11 5 8 RED BOSKOOP zeleno-sivo-žltá červená > 55 % červená > 37 % 12,0 > 11 5 9 ELISE zeleno-žltá červená > 75 % červená > 53 % 7,5 > 10,5 5,5 10 EARLY GENEVA zeleno-žltá červená > 40 % červená > 10 % 9,2 > 9,5 4,5 11 TOPAZ zeleno-žltá červená > 56 % červená > 34 % 9,0 > 10,5 5 12 LOBO zeleno-žltá červená > 53 % červená > 36 % 5,2 > 10,5 4,5 13 RUBIN a mutácie zeleno-žltá svetločervené pruhy > 40 % svetločervené pruhy > 17 % 6,9 > 11 5 14 GLOSTER zeleno-žltá tmavočervená > 59 % tmavočervená > 38 % 5,9 > 10,5 5,5 15 JONAGORED a mutácie žlto-zelená tmavočervená > 75 % tmavočervená > 54 % 4,9 > 10,5 5

2. Vonkajší vzhľad ovocia závisí od typických vlastností príslušnej odrody. Základná farba je príznačná pre príslušnú odrodu a farba líčka je sýtejšia než v priemere. Niektoré odrody sa vyznačujú voskovým povlakom. Plody majú tendenciu k vzniku hrdzavitosti.

3. Produkty „jabłka łąckie“ musia patriť do triedy Extra alebo I.

4. Tvrdosť dužiny nie je v čase zberu menšia ako 6,5 kg/cm2 a menšia ako 4,5 kg/cm2 na konci doby skladovania jablka.

5. Príznačnou vlastnosťou produktu „jabłka łąckie“ je ich relatívne vysoká kyslosť (3,7 až 12,0 g/kg). V dôsledku toho sa o jablkách „jabłka łąckie“ hovorí, že majú „osviežujúcu horskú chuť“ alebo, inými slovami, majú osobitú chuť, sú trpké a aromatické.

6. Refraktometrická sušina sa pohybuje od 9 do 16 °Bx.

3.3. Suroviny (len pri spracovaných výrobkoch):

—

3.4. Krmivo (len pri výrobkoch živočíšneho pôvodu):

—

3.5. Konkrétne kroky pri výrobe, ktoré sa musia uskutočniť v označenej zemepisnej oblasti:

Podľa špecifikácie sa musia ovocné sady, v ktorých sa ovocie „jabłka łąckie“ pestuje, nachádzať v geografickej oblasti vymedzenej v bode 4. V tejto oblasti sa v rámci produkcie musia uskutočňovať aj tieto kroky:

— prerezávanie

— hnojenie

— zalievanie

— ošetrovanie

— skladovanie (do okamihu balenia)

Všetky kroky pri výrobe sa uskutočňujú v súlade s právnymi predpismi ustanovujúcimi zásady integrovaného systému produkcie (IP).

3.6. Osobitné pravidlá pre krájanie, strúhanie, balenie atď.:

Žiadne

3.7. Osobitné pravidlá pre označovanie:

Všetci výrobcovia a spoločnosti baliace produkt „jabłka łąckie“ sú povinní používať štandardné označenie. Označenia sa budú distribuovať prostredníctvom združenia Stowarzyszenie Łącka Droga Owocowa. Toto združenie posiela kontrolnému orgánu podrobné pravidlá týkajúce sa distribúcie označení. Tieto pravidlá nesmú nijak diskriminovať výrobcov, ktorí nie sú členmi združenia.

4. Stručné vymedzenie zemepisnej oblasti:

Produkt „jabłka łąckie“ sa pestuje v obciach Łącko, Podegrodzie a Stary Sącz (ktoré sa nachádzajú v okrese Nowy Sącz) a v obci Łukowica (ktorá sa nachádza v okrese Limanowa) v Malopoľskom vojvodstve.

5. Súvislosť so zemepisnou oblasťou:

5.1. Špecifickosť zemepisnej oblasti:

Oblasť, v ktorej sa pestuje produkt „jabłka łąckie“, sa nachádza v kotline Łącko. Na východe nadväzuje na horské pásmo Jazowski, cez ktoré tečie rieka Dunajec do rozľahlej medzihorskej Sączskej kotliny. Napriek hornatej polohe je podnebie vymedzenej oblasti mierne a vyhovuje rastlinnej výrobe, pričom ponúka hlavne dobré podmienky pre pestovanie ovocia.

Pôda nachádzajúca sa v tejto oblasti je kompaktná, nie je skeletová (obsahuje menej ako 10 % skeletu) alebo je iba slabo skeletová (10 – 25 %). To umožňuje stromom zakoreniť sa bez toho, aby výrazne narušili profil vody alebo kyslíka. Keďže pôda je vo všeobecnosti veľmi kompaktná, zvažujúce sa svahy vytvárajú priaznivé podmienky pre sadenie ovocných stromov. Sklon svahu (väčšina ovocných sadov sa nachádza na svahoch, ktorých sklon sa pohybuje v rozmedzí od 5° do 15°) znamená, že nadbytočná voda môže pravidelne odtekať. Nadmerný objem vody by mal v kompaktnej pôde nepriaznivý vplyv na profily vody a podporoval by vznik hubových chorôb. Priemerný ročný úhrn zrážok sa pohybuje od 700 do 1 000 mm. Výrazný rozdiel medzi dennou a nočnou teplotou je hlavným znakom oblasti Łącko. Teplotný rozsah cez deň v období dozrievania ovocia a jeho zberu často prekračuje 10 °C. Nočný mráz je tiež veľmi častý.

Zručnosti, ktoré miestni obyvatelia po stáročia zdokonaľovali, a charakteristický temperament týchto ľudí zohrávali dôležitú úlohu pri vývoji pestovania ovocia v tejto oblasti. Osoby, ktoré cestovali do tejto oblasti a pozorovali ju počas rôznych historických období, zdôraznili bystrosť, vnímavosť, tvrdohlavosť a trpezlivosť jej obyvateľov (ktorí sú známi pod menom „bieli horali“). Tieto črty sú dôležité pre rozvoj príslušného hospodárskeho odvetvia. Treba takisto zdôrazniť, že s cieľom dosahovať vyššiu kvalitu a čo najmenej narúšať prirodzené prostredie miestni pestovatelia ovocia zaviedli integrovaný systém produkcie (IP). Podľa tohto systému sa od miestnych ovocinárov požaduje, aby prispôsobili svoje výrobné postupy podnebným a pôdnym podmienkam prevládajúcim v oblasti vymedzenej v bode 4. Cieľom je zachovať osobitné kvalitatívne vlastnosti produktu „jabłka łąckie“.

5.2. Špecifickosť výrobku:

Produkt „jabłka łąckie“ charakterizuje:

— farba líčka, ktorá je sýtejšia ako priemer v prípade príslušnej odrody (pozri bod 3.2);

— tvrdosť dužiny, ktorá nie je v čase zberu menšia ako 6,5 kg/cm2 ani menšia ako 4,5 kg/cm2 na konci doby skladovania jablka;

— refraktometrická sušina pohybujúca sa od 9 do 16 °Bx;

— vysoká celková kyslosť (kyslé „jabłka łąckie“ (presahujúca 7 g/kg): Boskoop, Red Boskoop, Elise, Topaz, Early Geneva; stredne kyslé „jabłka łąckie“ (3,7 – 7,0 g/kg): Idared a mutácie, Jonagold a mutácie, Champion a mutácie, Ligol a mutácie, Golden Delicious a mutácie, Gala a mutácie, Lobo, Rubin a mutácie, Gloster, Jonagored a mutácie), preto sa o produkte „jabłka łąckie“ hovorí, že majú „osviežujúcu horskú chuť“ alebo, inými slovami, majú osobitú trpkú chuť a sú aromatické.

5.3. Príčinná súvislosť medzi zemepisnou oblasťou a akosťou alebo vlastnosťami výrobku (pre CHOP) alebo špecifickou akosťou, povesťou alebo inou vlastnosťou výrobku (pre CHZO):

Súvislosť medzi produktom „jabłka łąckie“ a zemepisnou oblasťou vymedzenou v bode 4 je odvodená od osobitných kvalitatívnych charakteristík opísaných v bode 5.2., ktoré sú dôsledkom prírodných faktorov opísaných v bode 5.1., a povesti týchto jabĺk.

Veľké rozdiely medzi dennými a nočnými teplotami majú priaznivý účinok na organoleptické a fyzikálno-chemické vlastnosti ovocia a hlavne na mieru farby líčka a kyslosti jabĺk. Výnimočné vlastnosti produktu „jabłka łąckie“ potvrdzujú aj senzorické analýzy. Tie dosvedčujú, že ovocie sa v porovnaní s jablkami z iných zemepisných oblastí vyznačuje výraznejšou intenzitou uvedených vlastností vrátane jej tvrdosti. Tvrdosť ovocia pri zbere a po správnom skladovaní zaručuje chrumkavosť produktu „jabłka łąckie“.

Povesť produktu „jabłka łąckie“ je výsledkom dlhodobej tradície pestovania, ako dokazuje aj skutočnosť, že už v 13. storočí boli čerstvé slivky a jablká dovážané z oblasti Łącko do Gdansku (Bazelich, W. „Historie starosądeckie“, Kraków 1965, s. 173). Ovocné sady v oblasti Łącko sa spomínajú v dokumentoch zo 16. storočia ako „panské záhrady“ a „farské záhrady“. V 17. a 18. storočí sa v týchto oblastiach už nachádzali rozsiahle jabloňové sady. V zámockých záznamoch o kontrole, ktorá sa uskutočnila v roku 1698, sa okrem iného uvádza, že niekoľko sedliakov muselo zhromažďovať ovocie a doručovať ho na zámok ako súčasť ich roboty.

Od roku 1947 sa koná festival s názvom „Dni Kwitnącej Jabłoni“ (Dni kvitnúcej jablone). Tento festival sa zrodil z túžby ochrániť tradíciu ovocinárstva v oblasti Łącko pred plánom vybudovať priehradu na rieke Dunajec a zaplaviť mesto. Odvtedy sa festival koná každý rok v máji a je stále veľmi populárny. Na tejto udalosti sa zúčastňujú miestne skupiny, dychové kapely a známi poľskí interpreti. Pôsobivé sú aj stánky a pulty (s ovocím, kulinárskymi dobrotami, dielami ľudových umelcov atď.) Informácie o tomto festivale sa uverejňujú v tlači. Počas festivalu navštevujú Łącko nielen turisti z celého Poľska, ale aj vedci a akademickí pracovníci z poľnohospodárskych ústavov a univerzít. Všetko to poukazuje na dôležitosť tohto hospodárskeho odvetvia pre miestne obyvateľstvo.

Povesť produktu „jabłka łąckie“ sa zrodila aj prostredníctvom vysielania médií, napríklad správ v programe „Tydzień“ (2007) vysielanom na stanici Telewizja Polska a na staniciach Telewizja Trwam a Telewizja Polonia. Správy sa vysielali aj na rozhlasovej stanici Radio Kraków. Patria sem „Forum Ekonomiczne w Krynicy“ (2006), „Owocobranie“ (2006, 2007), „Święto Kwitnącej Jabłoni“ (2008). Články o produkte boli uverejnené aj v tlači: „Jabłka łąckie produktem regionalnym“ (Hasło Ogrodnicze, 2005), „Trzy pytania do …“ („Dziennik Polski“, 6. júla 2007), „Małopolski festiwal smaku“ (týždenník „Extra“, 17. júla 2008), „Krapik tygrysem Europy“ („Dziennik Polski“, 30. júla 2007), „Łącka Droga Owocowa“ („Nasz Dziennik“, 2. augusta 2007), „Owoc pod ochroną“ („Tarnowski Gość Niedzielny“).

Šírenie sa povesti produktu „jabłka łąckie“ malo vplyv na zvyšujúce sa dodávky jabĺk. Veľká dôležitosť jabĺk pre oblasť vymedzenú v bode 4 sa zakladá aj na skutočnosti, že približne 80 % celkovej pestovateľskej oblasti sa vlastne využíva na pestovanie jabloní. 3 000 ha pozemkov príslušnej oblasti zaberajú jabloňové sady. Pod obec Łącko spadá 50 %, pod obec Stary Sącz 15 %, pod obec Podegrodzie 18,3 % a pod obec Łukowica 16,7 % ovocných sadov v tejto oblasti.

Produkt „jabłka łąckie“ získal prvú cenu v kategórii rastlinné výrobky a prípravky v siedmej celonárodnej súťaži „Naše kulinárske dedičstvo“ zameranej na najlepšie potravinové výrobky z Malopoľska.

Odkaz na uverejnenie špecifikácie:

http://www.minrol.gov.pl/DesktopDefault.aspx?TabOrgId=1620&LangId=0

(1) U. v. EÚ L 93, 31.3.2006, s. 12.